انا اول اشي فكرتو الشب مخو في اشي و اهلو مدشرينو ع راحتو بس لا ما دخل براسي الموضوع الشب بشوفو بالحاره وضعو منيح و بشتغل و معو سياره و شخصيه مش معقول في اشي بمخو ضليت اراقب فتره اتدلى و اتعربش ع زوايا شباك المطبخ مشان افهم القصه ليوم شفت حبه شوكلاته نرمت من فوقي و لقفها الشب و اكلها بعدين عمل قلب حب بإيديه و بعت بوسه انا قعدت اقلب بمخي و افكر طول الليل و احاول الاقي تفسير اخر اشي اكتشفت انو مزبط بنت الجيران الي ساكنين فوقنا الي انا اصلا بكرهها لإنها شايفه حالها حتى لما نطلع نشطف الدرج بتيجيش تشطف معنا و دايما بس نتلاقى عالدرج بترفع مناخيرها و بتسلمش و بتزيد طعجه خصرها مش عارف كيف ضليت فتره مراقبه الوضع لأتأكد و فعلا مرات يطلع يغنيلها بصوت عالي و مرات يحكي اشعار و هو حامل ورده و انا من الغيره صرت احوص و الوص و مش عارفه اقعد كيف حبها طب مهي ضفدعه و دايما تجعر ع اخوانها طب كيف اهلها ما مسكوها معقول ما شكو فيها و هي ساعه عالشباك بتتميلح لا انا لازم اتدخل اصلا فرصه و اجت لعندي ممسك ناري عليها مشان اكسر عينها بس اهلها يقتلوها قدامي 